CELEX: 62014CN0562
Language: et
Date: 2014-12-05 00:00:00
Title: Kohtuasi C-562/14 P: Rootsi Kuningriigi 5. detsembril 2014 esitatud apellatsioonkaebus Üldkohtu 25. septembri 2014 . aasta otsuse peale kohtuasjas T-306/12: Darius Nicolai Spirlea ja Mihaela Spirlea versus Euroopa Komisjon

9.2.2015   
            
            
               ET
            
            
               Euroopa Liidu Teataja
            
            
               C 46/31
            
         Rootsi Kuningriigi 5. detsembril 2014 esitatud apellatsioonkaebus Üldkohtu 25. septembri 2014. aasta otsuse peale kohtuasjas T-306/12: Darius Nicolai Spirlea ja Mihaela Spirlea versus Euroopa Komisjon
   (Kohtuasi C-562/14 P)
   (2015/C 046/37)
   Kohtumenetluse keel: saksa
   
      Pooled
   
   
      Apellant: Rootsi Kuningriik (esindaja: C. Meyer-Seitz)
   
      Teised menetlusosalised: Euroopa Komisjon, Darius Nicolai Spirlea ja Mihaela Spirlea, Taani Kuningriik, Soome Vabariik, Tšehhi Vabariik ja Hispaania Kuningriik
   
      Apellandi nõuded
   
   
               —
            
            
               Tühistada Euroopa Liidu Üldkohtu 25. septembri 2014. aasta otsus kohtuasjas T-306/12;
            
         
               —
            
            
               tühistada Euroopa Komisjoni 21. juuni 2012. aasta otsus keelduda lubamast D. N. Spirleal ja M. Spirleal tutvuda taotletud dokumentidega ja
            
         
               —
            
            
               mõista Rootsi Kuningriigi kohtukulud välja Euroopa Komisjonilt.
            
         
      Väited ja peamised argumendid
   
   Apellant esitab oma apellatsioonkaebuse põhistamiseks kolm väidet.
   Esimene väide, et Üldkohus tõlgendas vääralt Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (1) artikli 4 lõike 2 kolmandat taanet, sest ta asus seisukohale, et kui komisjon tugineb uurimisega seonduvale erandile, võib ta teha oma otsuse üldise eelduse alusel, et EU Pilot menetlusega seonduvate dokumentidega tutvumise võimaldamisest tuleb keelduda, sest nimetatud menetlus kujutab endast liikmesriigi kohustuste rikkumise menetluse võimalikule algatamisele eelnevat etappi, ning et komisjon ei rikkunud õigusnorme, kui ta tõlgendas määruse nr 1049/2001 nimetatud sätet nii, et see lubab tal jätta rahuldamata EU Pilot menetlusega seonduvate dokumentidega tutvumise taotluse, ilma et ta peaks dokumente konkreetselt ja individuaalselt uurima.
   Teine väide, et Üldkohus tõlgendas vääralt määruse nr 1049/2001 artikli 4 lõike 2 kolmandat taanet, sest ta kiitis heaks komisjoni hinnangu, mille kohaselt puudus ülekaalukas üldine huvi selle määruse artikli 4 lõike 2 viimase lauseosa tähenduses.
   Kolmas väide, et Üldkohus kohaldas vääralt liidu õigust, sest ta asus seisukohale, et ELTL artikli 263 alusel esitatud tühistamishagi esemeks olevate õigusaktide õiguspärasuse hindamisel määruse nr 1049/2001 alusel tuleb samuti lähtuda õigusaktide vastuvõtmise kuupäeval esinenud faktilistest ja õiguslikest asjaoludest.
   
      (1)  EÜT 2001, L 145, lk 43; ELT eriväljaanne 01/03, lk 331.